open-index/open-wikipedia-markdown huggingface dataset:
เจ้าหญิงเอสเตลล์ ดัชเชสแห่งเอิสเตร์เยิตลันด์

**เจ้าหญิงเอสเตลล์ ซิลเวีย อีวา มารี ดัชเชสแห่งเอิสเตร์เยิตลันด์** (23 กุมภาพันธ์ พ.ศ. 2555) เป็นพระธิดาพระองค์แรกในมกุฎราชกุมารีแห่งสวีเดนกับเจ้าชายดาเนียล ดยุกแห่งเวสเตร์เยิตลันด์ ถือเป็นพระราชนัดดาพระองค์แรกของสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย

## ประวัติ
thumb|250px|left|เจ้าหญิงเอสเตลล์ในพิธีบัพติศมา
เจ้าหญิงเอสเตลล์ ซิลเวีย อีวา มารี ประสูติเมื่อเวลา 04.26 นาฬิกา ของวันที่ 23 กุมภาพันธ์ พ.ศ. 2555 ณ โรงพยาบาลมหาวิทยาลัยคาโรลินสกา กรุงสต็อกโฮล์ม พระองค์เป็นพระธิดาพระองค์แรกในมกุฎราชกุมารีแห่งสวีเดน กับเจ้าชายดาเนียล ดยุกแห่งเวสเตร์เยิตลันด์ เมื่อแรกประสูติทรงมีน้ำหนัก 3.28 กิโลกรัม และมีความยาวของพระวรกาย 51 เซนติเมตร หลังประสูติราชสำนักได้มีการยิงสลุตถวายสดุดีจำนวน 21 นัด ตามพระราชประเพณี

เบื้องต้น ได้มีการเฉลิมพระนามพระธิดาพระองค์นี้ว่า *เอสเตลล์* ซึ่งเป็นภาษาฝรั่งเศสที่มีรากศัพท์จากคำว่า *Stella* ของภาษาละติน อันมีความหมายว่า ดวงดาว ซึ่งสือมวลชนจำนวนมากต่างแสดงความเห็นว่าพระนามนี้ อาจมาจากชื่อของ เอสเตลล์ เบอร์นาดอตต์ อดีตภรรยาของเคาน์ฟอลเกแห่งวิสบอร์ก เชื้อพระวงศ์ชั้นล่างของราชวงศ์เบอร์นาดอตต์

เจ้าหญิงเอสเตลล์ทรงอยู่ในการสืบราชบัลลังก์สวีเดนเป็นอันดับที่ 2 ต่อจากพระมารดา ทั้งนี้เนื่องจากพระมารดาได้สืบเชื้อสายมาจากเจ้าหญิงโซเฟียแห่งฮาโนเวอร์ พระองค์จึงมีสิทธิ์ในการสืบราชบัลลังก์อังกฤษได้อีกทางหนึ่ง

## อ้างอิง

## แหล่งข้อมูลอื่น

* 
* เจ้าหญิงเอสเตลล์   — เว็บไซต์ราชสำนักสวีเดน 

 

หมวดหมู่:เจ้าหญิงสวีเดน
หมวดหมู่:ราชวงศ์เบอร์นาดอตต์
หมวดหมู่:บุคคลจากสต็อกโฮล์ม
หมวดหมู่:พระราชวงศ์ที่ทรงพระเยาว์
แผนธุรกิจ

**แผนธุรกิจ**เป็นแถลงการณ์อย่างเป็นทางการถึงชุดเป้าหมายทางธุรกิจ, เหตุผลที่เชื่อว่าจะสามารถบรรลุได้ และแผนการบรรลุเป้าหมายนั้น แผนธุรกิจยังอาจมีสารสนเทศพื้นหลังเกี่ยวกับองค์การหรือทีมที่พยายามบรรลุเป้าหมายนั้น

แผนธุรกิจอาจยังตั้งเป้าให้เกิดการเปลี่ยนแปลงในการรับรู้และการประทับตราโดยผู้บริโภค ลูกค้า ผู้เสียภาษีหรือชุมชนที่ใหญ่กว่า เมื่อธุรกิจมีการสันนิษฐานว่าจะเกิดการเปลี่ยนแปลงครั้งใหญ่หรือเมื่อวางแผนร่วมทุนใหม่ ก็จำเป็นจะต้องมีแผนธุรกิจ 3 ถึง 5 ปี เพราะนักลงทุนจะมองหาผลตอบแทนรายปีของพวกเขาในกรอบเวลานั้น

ปัจจุบันแผนธุรกิจประกอบไปด้วย 3 ประเภท
# แผนธุรกิจบริการ
# แผนธุรกิจการค้า
# แผนธุรกิจการผลิต

## อ้างอิง

หมวดหมู่:เอกสารทางธุรกิจ
หมวดหมู่:การจัดการ
เทศบาลเมืองบ้านดุง

**เทศบาลเมืองบ้านดุง**  เป็นเทศบาลเมืองในอำเภอบ้านดุง จังหวัดอุดรธานี มีพื้นที่ 20.95 ตารางกิโลเมตร อยู่ห่างจากเทศบาลนครอุดรธานีประมาณ 83 กิโลเมตร มีประชากรใน พ.ศ. 2560 จำนวน 15,836 คน ครอบคลุมพื้นที่ตำบลศรีสุทโธทั้งตำบลและบางส่วนของตำบลบ้านดุง

## ประวัติ
เทศบาลเมืองบ้านดุงได้ก่อตั้งเมื่อ พ.ศ. 2507 เป็นสุขาภิบาลบ้านดุง จนถึงการเปลี่ยนแปลงฐานะเป็นเทศบาลตำบลบ้านดุง เมื่อวันที่ 25 พฤษภาคม 2542 ต่อมาเมื่อวันที่ 7 มีนาคม 2550 ได้รับการเปลี่ยนแปลงฐานะเทศบาลตำบลบ้านดุง เป็นเทศบาลเมืองบ้านดุง

## ภูมิศาสตร์
โดยทั่วไปมีลักษณะเป็นที่เนิน เป็นจุดตั้งชุมชนใหญ่ บริเวณโดยรอบเป็นที่ลุ่มลาดเอียงลงสู่แม่น้ำโขง ประกอบด้วยทุ่งนา ป่าไม้ และนาเกลือ พื้นที่ส่วนใหญ่เป็นดินปนทรายและดินลูกรัง ชั้นล่างเป็นดินดานไม่เก็บน้ำหรือไม่อุ้มน้ำในฤดูแล้ง บางแห่งเป็นดินเค็มใช้ประกอบการกสิกรรมไม่ได้ผลดี มีลำห้วยต่าง ๆ ไหลผ่าน เช่น ห้วยโศก ห้วยทุ่ง ห้วยป่าตอง ห้วยทวน และห้วยหิน เป็นต้น

## เขตการปกครอง
เทศบาลเมืองบ้านดุง ได้แบ่งเขตการปกครองออกเป็น 2 ตำบล 14 หมู่บ้าน หรือแยกเป็นชุมชนได้ 34 ชุมชน ดังนี้

**ตำบลศรีสุทโธ**
# ชุมชนดงคำ 1
# ชุมชนดงคำ 2
# ชุมชนดุงน้อย
# ชุมชนดงแดนเมืองเหนือ
# ชุมชนดงแดนเมืองใต้
# ชุมชนอาสาพัฒนา
# ชุมชนอาสาพัฒนา 1
# ชุมชนอาสาพาสุข
# ชุมชนศรีสมบัติ
# ชุมชนศรีสมบัติ 2
# ชุมชนศรีสมบัติ 3
# ชุมชนศรีขวัญเมือง
# ชุมชนประดู่
# ชุมชนราชพัสดุประดู่
# ชุมชนศรีผดุง 1
# ชุมชนศรีผดุง 2
# ชุมชนศรีธนไพศาล
# ชุมชนศรีสุทโธ
# ชุมชนศรีอุดม
# ชุมชนศรีอุดม 1
# ชุมชนศรีอุดม 2
# ชุมชนศรีสุทโธ
# ชุมชนหนองหินเหนือพัฒนา
# ชุมชนหนองหินเหนือทักษิณ
# ชุมชนหนองหินเหนือสุขสวัสดิ์
# ชุมชนหนองหินใต้
# ชุมชนหนองหินสามัคคีธรรม
# ชุมชนศรีบูรพา 1
# ชุมชนศรีบูรพา 2
# ชุมชนศรีบูรพา 3

**ตำบลบ้านดุง**
# ชุมชนบ้านดุง
# ชุมชนโนนทัน
# ชุมชนโนนกกบาก
# ชุมชนดุงเหนือ

## โรงเรียน
;โรงเรียนในเขตเทศบาลเมืองบ้านดุง
* โรงเรียนบ้านดุงวิทยา
* โรงเรียนพิชญวิทย์
* โรงเรียนอนุบาลศรีสุทโธ

;ระดับอาชีวศึกษา
* วิทยาลัยเทคโนโลยีพณิชยการบ้านดุง
* วิทยาลัยเทคนิคพิชญบัณฑิต

## ธนาคาร
ธนาคารพาณิชย์ในเขตเทศบาลเมืองบ้านดุง ได้แก่ ธนาคารกรุงไทย ธนาคารกรุงเทพ ธนาคารกสิกรไทย ธนาคารไทยพาณิชย์ ธนาคารออมสิน และธนาคารเพื่อการเกษตรและสหกรณ์การเกษตร

## อ้างอิง

* ข้อมูลทั่วไปเกี่ยวกับเทศบาลเมืองบ้านดุง 
* ข้อมูลประชากรในองค์กรปกคลองส่วนท้องถิ่น  ณ วันที่ 20 มิถุนายน 2554 โดย ส่วนวิจัยและพัฒนาระบบรูปแบบและโครงสร้าง สำนักพัฒนาระบบ รูปแบบและโครงสร้าง

## แหล่งข้อมูลอื่น
* เว็บไซต์เทศบาลเมืองบ้านดุง

บ้านดุง
บ้านดุง
หมวดหมู่:อำเภอบ้านดุง
แว็งซ็อง กงปานี

**แว็งซ็อง ฌ็อง อึมปัว กงปานี** (; เกิด 10 เมษายน ค.ศ. 1986) เป็นผู้จัดการทีมและอดีตนักฟุตบอลชาวเบลเยียม ปัจจุบันเป็นหัวหน้าผู้ฝึกสอนของไบเอิร์นมิวนิก สโมสรในบุนเดิสลีกา ในช่วงของการเป็นนักฟุตบอล เขาเคยได้รับตำแหน่งเป็นกัปตันทีมของแมนเชสเตอร์ซิตี และพาทีมคว้าแชมป์พรีเมียร์ลีก 3 สมัย ในฤดูกาล 2011–2012, 2013–2014 และในปี 2017–2018

## รูปแบบการเล่น
กงปานีได้ถือว่าเป็นหนึ่งในกองหลังที่ดีสุดในโลก และในประวัติศาสตร์พรีเมียร์ลีก เขาได้รับการยอมรับว่าเป็นเซ็นเตอร์แบ็กที่ชาญฉลาดและมีร่างกายที่แข็งแกร่ง มีความสามารถในการเล่นลูกกลางอากาศ การเคลื่อนที่ และความเป็นผู้นำที่ยอดเยี่ยม รวมถึงเทคนิคและการกระจายที่ดี นอกจากนี้ เขายังเป็นแท็กเกอร์ที่แม่นยำมาก มีสัมผัสในการวางตำแหน่งที่แข็งแกร่ง และอ่านเกมและคาดเดาคู่ต่อสู้เก่ง แม้ว่าจะมีทักษะเหล่านี้ เขาก็ยังต่อสู้กับอาการบาดเจ็บตลอดอาชีพการแข่งขัน

## สถิติอาชีพ
### สโมสร

### นานาชาติ

## สถิติผู้จัดการ

## เกียรติประวัติ
### นักเตะ

**แมนเชสเตอร์ซิตี**
*พรีเมียร์ลีก: 2011–12, 2013–14, 2017–18, 2018–19
*FA Cup: 2010–11, 2018–19;
*EFL Cup: 2013–14, 2015–16, 2017–18, 2018–19
*เอฟเอคอมมิวนิตีชีลด์: 2012, 2018

**ทีมชาติเบลเยียม**
*ฟุตบอลโลก อันดับที่ 3: 2018

### ผู้จัดการ
**เบิร์นลีย์**
*อีเอฟแอลแชมเปียนชิป: 2022–23
**ไบเอิร์นมิวนิก**
*บุนเดิสลีกา: 2024–25
## อ้างอิง

## แหล่งข้อมูลอื่น

*Vincent Kompany profile at the Manchester City F.C. website
*
*
*
*

หมวดหมู่:นักฟุตบอลชาวเบลเยียม
หมวดหมู่:นักฟุตบอลทีมชาติเบลเยียม
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นราชสโมสรกีฬาอันเดอร์เลคต์
หมวดหมู่:ผู้จัดการทีมสโมสรฟุตบอลเบิร์นลีย์
หมวดหมู่:ผู้จัดการทีมสโมสรฟุตบอลไบเอิร์นมิวนิก
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลในบุนเดิสลีกา
หมวดหมู่:บุคคลจากบรัสเซลส์
หมวดหมู่:นักฟุตบอลในโอลิมปิกฤดูร้อน 2008
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ชาวเบลเยียมเชื้อสายสาธารณรัฐประชาธิปไตยคองโก
หมวดหมู่:ผู้เข้าหอเกียรติยศพรีเมียร์ลีก
ชาลส์ เทต รีกัน

**ชาลส์ เทต รีกัน** () นักมีนวิทยาชาวอังกฤษที่มีชื่อเสียง  เกิดเมื่อวันที่ 1 กุมภาพันธ์ ค.ศ. 1878 ที่เมืองเชอร์บอร์น มณฑลดอร์เซต จบการศึกษาจากโรงเรียนดาร์บีและมหาวิทยาลัยเคมบริดจ์

ในปี ค.ศ. 1901 รีกันได้เข้าทำงานในพิพิธภัณฑ์ประวัติศาสตร์ธรรมชาติ และเป็นนักสัตววิทยาประจำพิพิธภัณฑ์ระหว่างปี ค.ศ. 1927-ค.ศ. 1938

ต่อมาได้รับเลือกให้เป็นสมาชิกราชสมาคมแห่งลอนดอนในปี ค.ศ. 1917

รีกัน เป็นนักมีนวิทยาที่มีชื่อเสียงอย่างยิ่งคนหนึ่ง โดยเป็นผู้ศึกษาและอนุกรมวิธานปลาชนิดต่าง ๆ มากมาย เช่น ปลาในวงศ์ปลาหมอสี (Cichlidae), การบรรยายลักษณะต่าง ๆ ของปลาในวงศ์ปลาตาเหลือกยาว (Elopidae)  โดยเฉพาะอย่างยิ่งการอนุกรมวิธานปลากัดไทย หรือ ปลากัดสยาม (*Betta splendens*) ที่มีชื่อเสียง 

รีกันได้ร่วมทำงานกับนักมีนวิทยาชาวอังกฤษอีกคนที่มีชื่อเสียง คือ อีเทลเวนน์ เทรวาวาส ในพิพิธภัณฑ์ประวัติศาสตร์ธรรมชาติ

ได้มีปลาจำนวนมากที่ถูกตั้งชื่อชนิดเพื่อเป็นเกียรติแก่รีกัน โดยจะใช้ชื่อว่า *regani* อาทิ *[[Anadoras regani]]*, *[[Apistogramma regani]]*, *[[Julidochromis regani]]* เป็นต้น

ชาลส์ เทต รีกัน เสียชีวิตเมื่อวันที่ 12 มกราคม ค.ศ. 1943 

## อ้างอิง

## แหล่งข้อมูลอื่น

หมวดหมู่:นักมีนวิทยาชาวอังกฤษ
หมวดหมู่:นักสัตววิทยา
หมวดหมู่:บุคคลจากมหาวิทยาลัยเคมบริดจ์

หมวดหมู่:ภาคีสมาชิกราชสมาคมแห่งลอนดอน
ทากาอิชิ

**ทากาอิชิ** () เป็นนครที่ตั้งอยู่ทางตอนกลาง-ใต้ในจังหวัดโอซากะ ประเทศญี่ปุ่น จัดตั้งเป็นเทศบาลนครเมื่อวันที่ 1 พฤศจิกายน ค.ศ. 1966 มีขนาดพื้นที่ทั้งสิ้น 11.30 ตารางกิโลเมตร มีประชากร 54,949 คน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
ยูซีเอฟ เซ็นเตอร์ฟอร์อีเมอร์จิงมีเดีย

**ยูซีเอฟ เซ็นเตอร์ฟอร์อีเมอร์จิงมีเดีย** (; อักษรย่อ: CEM) เป็นโรงเรียนของวิทยาลัยศิลปศาสตร์และมนุษยศาสตร์ที่มหาวิทยาลัยเซ็นทรัลฟลอริดา ซึ่งตั้งอยู่ใน ออร์แลนโด รัฐฟลอริดา สหรัฐอเมริกา และมีผู้อำนวยการโรงเรียนคือ ริชาร์ด กรูลา

ทางศูนย์ได้ทำการขยายโปรแกรมที่นำเสนอโดยมหาวิทยาลัย โดยเพิ่มการเข้าถึงและโอกาสสำหรับนักศึกษาปริญญาตรีระดับบน กับนักเรียนด้านสื่อใหม่ที่สำเร็จการศึกษาแล้วในเซ็นทรัลฟลอริดา และจะรวมถึง "ซิตี-แล็ป ออร์แลนโด" ด้วยความร่วมมือระหว่าง ยูซีเอฟ กับคณะสถาปัตยกรรมศาสตร์ของมหาวิทยาลัยฟลอริดา พันธมิตรศูนย์พร้อมด้วย ยูซีเอฟ คอลเลจออฟเมดิซีน ในโครงการ เช่น ทางการแพทย์ หรือการศึกษาวิดีโอเกม และพร้อมด้วยสถาบันของยูซีเอฟสำหรับการจำลองและการฝึกอบรมในเซ็นทรัลฟลอริดารีเสิร์ชพาร์คที่อยู่ติดกับวิทยาเขตหลักของมหาวิทยาลัย

## ภาควิชา
สถาบันเซ็นเตอร์ฟอร์อีเมอร์จิงมีเดียแบ่งออกเป็นแปดแผนก:
* ซิตี-แล็ป ออร์แลนโด
* ศูนย์การวิจัยด้านการศึกษา, ศิลปะ, เทคโนโลยี และความบันเทิง (CREATE)
* ฟลอริดาอินเตอร์แอ็คทีฟเอนเตอร์เทนเมนท์อะคาเดมี (FIEA)
* ฟลายอิงฮอร์สอิดิชันส์
* สตูดิโอ 500 
* ยูซีเอฟ ฟิล์มดีพาร์ทเมนท์ส เอ็มเอฟเอ โปรดักชันวิง
* วิคอนเฮาส์ออฟมูฟ
* วิฌวลแลงเกวจ

## อ้างอิง

## แหล่งข้อมูลอื่น
* University of Central Florida
* UCF Film Department 
* UCF Digital Media Department 
* Florida Interactive Entertainment Academy

หมวดหมู่:สถาบันอุดมศึกษาในรัฐฟลอริดา
หมวดหมู่:มหาวิทยาลัยวิดีโอเกม
มรดกรัก ฉบับพันล้านวอน

**มรดกรัก ฉบับพันล้านวอน** เป็นละครเกาหลีใต้ ออกฉายทางช่องเอสบีเอส ตั้งแต่วันที่ 25 เมษายน – 26 กรกฎาคม ค.ศ. 2009 ในคืนวันเสาร์และอาทิตย์

ในประเทศไทย ออกอากาศทางสถานีวิทยุโทรทัศน์ไทยทีวีสีช่อง 3 ทุกวันเสาร์และวันอาทิตย์เช่นกัน ในเวลา 17:45–19:30 น. ระหว่างวันที่ 19 กุมภาพันธ์ – 20 พฤษภาคม พ.ศ. 2555

## เรื่องย่อ
โกอุนซอง หญิงสาวรูปงามใสซื่อบริสุทธิ์ เนื่องจากแม่ของเธอป่วยหนักจนกระทั่งเสียชีวิต ทำให้เธอต้องใช้ชีวิตอยู่กับพ่อและน้องชายซึ่งเป็นโรคออทิซึม เมื่อครั้งที่เธอเรียนในระดับชั้นมัธยมศึกษาตอนปลาย พ่อของเธอแต่งงานใหม่ นับแต่นั้นเป็นต้นมาเธอจึงมียูซึงมีเป็นน้องสาวซึ่งไม่มีสัมพันธ์ทางสายเลือดแต่อย่างใด ส่วนปั๊กเซ็งฮีซึ่งเป็นแม่เลี้ยงนั้นเป็นสาวสังคม ภายนอกทำเป็นรักและห่วงใยอุนซองและน้องชาย แต่ในความจริงนั้นเป็นผู้หญิงที่เห็นแก่เงิน

บริษัทออกแบบของพ่อของอุนซอง ประสบปัญหาทางธุรกิจ ธนาคารปฏิเสธให้การสนับสนุนทางการเงิน พ่อจึงต้องไปยืมเงินจากเพื่อนเพื่อใช้หมุนเวียนในบริษัท แต่ถูกโจรปล้นทรัพย์สินไปจนหมดระหว่างทางกลับบ้าน หลังจากที่พ่อฟื้นได้สติขึ้นมาก็พบข่าวการเสียชีวิตของตนจากโทรทัศน์ของร้านค้าแห่งหนึ่ง ซึ่งความจริงคือโจรที่ปล้นทรัพย์สินของพ่อไปนั้นพากันไปร้องคาราโอเกะ แต่ประสบออุบัติเหตุถูกไฟครอกเสียชีวิตภายในร้านคาราโอเกะดังกล่าว แม่เลี้ยงของอุนซองได้รับการติดต่อจากตำรวจให้ไปยืนยันผู้ตายจากนาฬิกาข้อมือและแหวนซึ่งสวมใส่อยู่ที่มือของโจร ทำให้แม่เลี้ยงยืนยันว่าผู้ตายเป็นสามีของเธอ

แม่เลี้ยงจำได้ว่าพ่อของอุนซองทำประกันชีวิตไว้ด้วยมูลค่าสูง หลังจากที่แม่เลี้ยงได้รับเงินจากบริษัทประกันชีวิตแล้วก็ขับไล่สองพี่น้อง คือ อุนซอง และ อุนยู ออกจากบ้าน แต่ต่อมาอุนซองได้ช่วยชีวิตจังซุกจา ประธานบริษัทอาหารจินเซ็ง เอาไว้ ทำให้เธอได้เข้าทำงานที่บริษัทอาหารจินเซ็ง และประสบความสำเร็จในหน้าที่การงาน พรัอมทั้งได้คบหากับซังยูฮัง หลานของจังซุกจา

## รายชื่อนักแสดง
* อี ซึงกิ  รับบทเป็น ซอนอู ฮวัน
* ฮัน ฮโยจู  รับบทเป็น โก อึนซอง
* แพ ซูบิน  รับบทเป็น พัก จุนเซ
* มุน แชวอน รับบทเป็น ยู ซึงมี
* คิม มีซุก รับบทเป็น แพ็ก ซึงฮี (แม่เลี้ยงของอึนซอง แม่ของซึงมี)
* มิน ยองวอน รับบทเป็น อี ฮเยรี (เพื่อนของอึนซอง)
* ยอน จุนซอก รับบทเป็น  โก อึนอู (น้องชายของอึนซอง)
* จอง ซอกวอน รับบทเป็น  จิน ยองซอก (เพื่อนของฮวัน)
* ฮัน เยวอน  รับบทเป็น  ซอนอู จอง (น้องสาวของฮวัน)
* พัน ฮโยจอง รับบทเป็น จาง ซุกจา (ย่าของฮวัน)
* ยู จีอิน รับบทเป็น โอ ยองรัน (แม่ของฮวันและจอง)
* คิม แจซึง รับบทเป็น อี ฮยองจิน (รุ่นน้องจุนเซ)
* ซน ยออึน  รับบทเป็น จอง อินยอง (เพื่อนของอึนซองและซึงมี)
* ชเว จองอู รับบทเป็น พัก แทซู (พ่อของจุนเซ)
* อี ซึงฮยอง รับบทเป็น พโย ซองชอล (พ่อบ้าน)
* จอน อินแทก รับบทเป็น โก พยองจุน (พ่อของอึนซอง)
* แพ็ก ซึงฮยอน รับบทเป็น อี จุนยอง (ผู้จัดการร้านค้า)
* พัก ซังฮยอน รับบทเป็น ฮัน ซูแจ (พนักงาน)

## รายชื่อเพลงประกอบ
crazy in love-jisun

## หมายเหตุ

## อ้างอิง

## แหล่งข้อมูลอื่น
*
http://www.thaitv3.com/ch3/%E0%B8%8B%E0%B8%B5%E0%B8%A3%E0%B8%B5%E0%B8%AA%E0%B9%8C%E0%B8%8A%E0%B9%88%E0%B8%AD%E0%B8%873/125/%E0%B8%A1%E0%B8%A3%E0%B8%94%E0%B8%81%E0%B8%A3%E0%B8%B1%E0%B8%81%E0%B8%89%E0%B8%9A%E0%B8%B1%E0%B8%9A%E0%B8%9E%E0%B8%B1%E0%B8%99%E0%B8%A5%E0%B9%89%E0%B8%B2%E0%B8%99%E0%B8%A7%E0%B8%AD%E0%B8%99/%E0%B9%80%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%A2%E0%B9%88%E0%B8%AD/

หมวดหมู่:ละครโทรทัศน์ช่องเอสบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2552
หมวดหมู่:ละครโทรทัศน์ภาษาเกาหลี
หมวดหมู่:รายการโทรทัศน์ช่อง 3
เซอแร็ง

thumb|ศาลาว่าการเมืองเซอแร็ง
**เซอแร็ง** () เป็นเมืองในประเทศเบลเยียม ในจังหวัดลีแยฌ บนฝั่งแม่น้ำเมิซ เป็นศูนย์กลางอุตสาหกรรมโลหะของประเทศ ผลิตเครื่องจักรและมีแก้วคริสตัลที่มีชื่อเสียง
	
หมวดหมู่:เมืองในประเทศเบลเยียม
หมวดหมู่:จังหวัดลีแยฌ
โอโกโปโก

**โอโกโปโก** หรือ **ไนทากะ** () เป็นชื่อเรียกของสัตว์ประหลาดในทะเลสาบ ซึ่งได้รับรายงานว่าอาศัยอยู่ในทะเลสาบโอคานากัน ในเมืองเคโลว์นา รัฐบริติชโคลัมเบีย ประเทศแคนาดา

## ลักษณะและการพบเห็น
โอโกโปโกได้รับการอ้างถึงว่ามีการพบโดยชาวกลุ่มปฐมชาติตั้งแต่ศตวรรษที่ 19 รูปพรรณสัญฐานที่กล่าวถึงบ่อยที่สุดในลักษณะของงูทะเลยักษ์ที่มีความยาว 40–50 ฟุต หรือ 60 ฟุต (12–15 เมตร) โดยกล่าวว่ามีรูปร่างยาวเหมือนงู มีครีบเล็ก ๆ 4 ข้าง คล้ายใบพายทำให้ว่ายน้ำได้เร็ว หางเรียวเล็ก ส่วนหัวไม่มีคำบรรยายที่แน่ชัด โดยผู้ที่พบโอโกโปโกล้วนแต่เป็นการพบเห็นบนผิวน้ำ  โดยในยุคปัจจุบัน สถานที่ ๆ มีรายงานว่าพบเห็นโอโกโปโกมากที่สุด คือ รอบ ๆ เกาะงูหางกระดิ่ง ซึ่งเป็นเกาะเพียงแห่งเดียวในทะเลสาบแห่งนี้ ซึ่งข้างใต้เกาะมีสภาพเป็นถ้ำมากมาย อาจเป็นที่อาศัยของโอโกโปโกหรือสิ่งมีชีวิตขนาดใหญ่ได้ แต่การสำรวจใต้น้ำทำได้ยากเนื่องจากสภาพน้ำที่นี่ขุ่นมาก

นักวิจัยสัตว์ลึกลับชาวอังกฤษ คาร์ล ชูเกอร์ ได้จัดให้โอโกโปโกอยู่ในหมวดหมู่สัตว์ประหลาดหลายหนอกของกลุ่มบรรดาสัตว์ประหลาดในทะเลสาบทั้งหลาย เช่นเดียวกับ เนสซี ในทะเลสาบล็อกเนสส์ของสก็อตแลนด์ และชี้ให้เห็นว่าอาจเป็นชนิดหนึ่งของสัตว์เลื้อยคลานดึกดำบรรพ์ ดังเช่น โมซาซอรัส หรือพวกไพลโอซอร์ อย่างไรก็ตาม เนื่องด้วยหลักฐานทางกายภาพของสัตว์ชนิดนี้มักถูกจำกัดและไม่ชัดเจนทั้งทางภาพถ่ายและในฟิล์ม ซึ่งมักได้รับการอธิบายว่าเป็นปรากฏการณ์ของการพบสัตว์ที่มีอยู่โดยทั่วไป อย่างเช่น ตัวนาก หรือวัตถุที่ไม่มีชีวิต อย่างเช่น ท่อนไม้ลอยน้ำ ผู้เชี่ยวชาญเรื่องสัตว์น้ำสันนิษฐานว่าโอโกโปโกอาจจะเป็นปลาสเตอร์เจียน ซึ่งเป็นปลารูปร่างประหลาดเหมือนสัตว์ยุคก่อนประวัติศาสตร์ขนาดใหญ่ แต่ทว่าก็ยังไม่ปรากฏผู้ใดที่จับปลาสเตอร์เจียนในทะเลสาบโอคานากันได้ หรืออาจะเป็นปรากฏการณ์ที่ก๊าซในน้ำดันตัวพุ่งขึ้นมาสู่เหนือน้ำ ก็อาจทำให้เห็นเป็นมีอะไรบางอย่างโผล่ผุดขึ้นมาจากน้ำได้เช่นกัน

ผู้ที่อาศัยอยู่รอบ ๆ ทะเลสาบโอคานากันต่างเชื่อว่าโอโกโปโกมีอยู่จริง หลายคนเคยพบเห็น โดยเฉลี่ยมีผู้เห็นปีนึงประมาณ 6 คน ในเมืองเคโลว์นา มีรูปปั้นโอโกโปโกปรากฏอยู่หลายแห่ง รวมถึงมีการผลิตเสื้อยืดสกรีนรูปโอโกโปโกทั้งเด็กและผู้ใหญ่จำหน่ายเป็นที่ระลึกอีกด้วย 

## ชื่อ
thumb|แผ่นเสียงโอโกโปโก|200px

ชื่อของ "โอโกโปโก" มาจากเพลงมิวสิคฮอลล์ ค.ศ. 1924 ที่มีชื่อว่า "" โดย คัมเบอร์แลนด์ คลาร์ก และ มาร์ค สตรอง

## ดูเพิ่ม
*เนสซี
*เชสซี
*แคดโบโรซอรัส

## อ้างอิง

;เอกสารบันทึก

;บรรณานุกรม
* Gaal, Arlene (2001) *In Search of Ogopogo*. Hancock House, Surrey, B.C.
* Gaal, Arlene (1986) *Ogopogo: The True Story of The Okanagan Lake Million Dollar Monster*. Hancock House, Surrey, BC.
* Moon, Mary (1977) *Ogoppogo*. Douglas Ltd., North Vancouver, Canada.
* Nickell, Joe (2006) "Ogopogo: The Lake Okangan Monster". *Skeptical Inquirer*, 30(1): 16–19.
* Radford, Benjamin (2006) "Ogopogo the Chameleon". *Skeptical Inquirer*, 30(1): 41–46.
* Salmonson, Jessica Amanda (1992) *The Mysterious Doom and Other Ghostly Tales of the Pacific Northwest*: 149. Sasquatch Books, Seattle, WA.

## แหล่งข้อมูลอื่น

* British Columbia Skeptics
* OgogoMonster.com
* "Ogopogo the Chameleon"  article about Ogopogo in the *[[Skeptical Inquirer]]*
* Ogopogo – The Canadian Lake Monster 

;รูปภาพ
* Lake Monster 
* Art Folden footage 
* Thal footage 


* Ken Chaplin footage 
* Videos 

หมวดหมู่:วัฒนธรรมของบริติชโคลัมเบีย
หมวดหมู่:ประมวลเรื่องปรัมปรา
หมวดหมู่:สัตว์ประหลาดทะเลสาบ
ชาอูหลง

**ชาอูหลง** ( แปลว่า *ชามังกรดำ*) เป็นชากึ่งหมัก ผ่านกระบวนการนวดเล็กน้อย ใช้เวลาไม่มากนัก มีกลิ่นหอม รสชาติชุ่มคอ  ถ้าเป็นชาน้ำร้อนจะเห็นสีเขียวของใบชาอยู่ รสชาติจะจืดกว่าชาเขียว น้ำชามีสีแดงเข้ม หมักใบสดระหว่างผลิตบางส่วน
ต้นกำเนิดของชาอูหลงอยู่ที่ประเทศจีน ในมณฑลฝูเจี้ยน (ฮกเกี้ยน) ซึ่งภาษาจีนใช้ว่า “อูหลงฉา” อันแปลความหมายได้ว่า ชามังกรดำ ตำนานเกี่ยวกับชาอูหลงนั้นมีมากมายแต่ที่เห็นจะตรงกันหลายตำรากล่าวถึงในสมัยราชวงศ์ชิง ซึ่งเป็นจุดกำเนิดชาแห่งตำนานชาอูหลง

## กระบวนการผลิต
กระบวนการผลิต นำยอดชามาผึ่งแดดให้อุณหภูมิในยอดชาสูงขึ้น ทำให้เกิดกลิ่นหอม นำมาผึ่งในที่ร่ม พร้อมเขย่าเพื่อกระตุ้นให้ใบชาตื่นตัว เข้ากระบวนการเร่งการหมัก ทำให้น้ำชามีสีเข้มขึ้น

## สรรพคุณ

ประโยชน์ของใบชา น้ำชามีสาร tannin ช่วยสลายไขมันในลำไส้ใหญ่ ช่วยทำให้สดชื่น กระตุ้นการทำงานของระบบประสาทและหมุนเวียนโลหิต 
ชาอูหลงขึ้นชื่อในเรื่องการช่วยในการดูดซึมไขมันและควบคุมน้ำหนัก นอกจากนี้สรรพคุณชาอูหลงยังช่วยลดการเกิดโรคต่าง ๆ อาทิ

* โรคหัวใจและหลอดเลือด
* ลดอาการปวดบวมอักเสบ
* ลดคลอเลสเตอรอล
* มีสารต้านอนุมูลอิสระ
* ช่วยลดการเกิดโรคมะเร็งและการแก่ก่อนวัย
* ช่วยลดระดับน้ำตาลในเลือด
## อ้างอิง
* https://www.thehighlandtea.com/ชาอู่หลง/
* http://oknation.nationtv.tv/blog/flash8/2009/02/27/entry-1
* http://www.foodnetworksolution.com/wiki/word/3116/oolong-tea-ชาอู่หลง 

หมวดหมู่:ชาจีน

หมวดหมู่:อาหารหมักดอง
รอยโรคของเซลล์ประสาทสั่งการส่วนล่าง

**รอยโรคที่เซลล์ประสาทสั่งการล่าง** () เป็นรอยโรคที่มีผลต่อใยประสาทที่ส่งไปจากเซลล์ประสาทสั่งการล่างที่ปีกหน้า (anterior horn, anterior grey column) ของไขสันหลัง หรือที่นิวเคลียสประสาทสั่งการ (motor nuclei) ของประสาทสมองไปยังกล้ามเนื้อ
อาการหลักอย่างหนึ่งที่ใช้ระบุโรคนี้ก็คือ อัมพาตอ่อนเปียก (flaccid paralysis) เป็นอัมพาตที่เกิดพร้อมกับกล้ามเนื้อที่ปวกเปียก (คือไม่รักษาความตึง)
นี้เทียบกับรอยโรคที่เซลล์ประสาทสั่งการบน (upper motor neuron lesion) ซึ่งบ่อยครั้งมีอาการเป็นอัมพาตหดเกร็ง (spastic paralysis) คือ อัมพาตที่เกิดพร้อมกับภาวะกล้ามเนื้อตึงตัวมาก (hypertonia)

## อาการ
* อัมพฤกษ์หรืออัมพาตกล้ามเนื้อ
* กล้ามเนื้อระริก (fibrillation)
* กล้ามเนื้อกระตุก (fasciculation) คือกล้ามเนื้อเฉพาะจุดเล็ก ๆ กระตุกแล้วคลายตัวซึ่งอาจมองเห็นได้ผ่านผิวหนัง มีเหตุจากหน่วยรับของกล้ามเนื้อที่เพิ่มขึ้นเพื่อชดเชยการไร้กระแสประสาท
* ภาวะกล้ามเนื้อตึงตัวน้อย (hypotonia) หรือการขาดความตึงตัว (atonia) โดยไม่ได้ขึ้นอยู่กับความเร็วการขยับกล้ามเนื้อ
* รีเฟล็กซ์น้อยเกิน (hyporeflexia) นอกจากรีเฟล็กซ์ที่เริ่มจากปลายประสาทส่วนลึกในร่างกาย (เช่น stretch reflex และ Golgi tendon reflex) ที่มีปัญหาแล้ว รีเฟล็กซ์แม้ที่เริ่มจากปลายประสาทที่ผิวหนังก็อาจลดลงหรือหายไปด้วย
* อ่อนกำลัง โดยจะอ่อนแอตรงเฉพาะระดับไขสันหลังที่มีปัญหา
รีเฟล็กซ์ฝ่าเท้าของกล้ามเนื้อยืดไม่ทำการ
กล้ามเนื้ออัมพฤกษ์/อัมพาต ตึงตัวน้อยหรือไม่ตึงตัว และรีเฟล็กซ์น้อยเกินหรือไม่มี ปกติจะเกิดทันทีหลังจากบาดเจ็บ
กล้ามเนื้อฝ่อ กล้ามเนื้อกระตุก และกล้ามเนื้อระริก เป็นอาการในระยะสุดท้ายของกล้ามเนื้อซึ่งเสียเส้นประสาทที่ส่งไปเลี้ยง จึงเห็นเป็นระยะนานกว่า
ลักษณะอีกอย่างก็คือการจำกัดอาการที่เฉพาะระดับไขสันหลัง คือเฉพาะกล้ามเนื้อที่ได้เส้นประสาทอันเสียหายจะเกิดอาการ

## เหตุ
เหตุสามัญที่สุดของความเสียหายที่เซลล์ประสาทสั่งการล่างก็คือประสาทส่วนปลายได้รับบาดเจ็บ หรือติดเชื้อไวรัสที่ทำลายเซลล์ประสาทในปีกหน้าของไขสันหลังโดยเฉพาะ ๆ
กล้ามเนื้อจะฝ่อเพราะไม่ได้ใช้การ คือเส้นใยกล้ามเนื้อจะหดแล้วในที่สุดก็จะถูกแทนที่ด้วยเนื้อเยื่อเส้นใย
เหตุอื่น ๆ รวมทั้งกลุ่มอาการกิลแลง-บาร์เร, แบคทีเรียที่ก่อโรคโบทูลิซึมคือ *[[Clostridium botulinum]]*, โรคโปลิโอ และ cauda equina syndrome
เหตุสามัญอีกอย่างสำหรับการเสื่อมเซลล์ประสาทสั่งการล่างก็คือ อะไมโอโทรฟิก แลเทอรัล สเกลอโรซิส

## วินิจฉัยต่าง
* โรคกล้ามเนื้ออ่อนแรงชนิดร้าย เป็นการเสียการสื่อประสาทที่แผ่นเชื่อมประสาทสั่งการและกล้ามเนื้อ
* อะไมโอโทรฟิก แลเทอรัล สเกลอโรซิส ทำให้เซลล์ประสาทสั่งการตาย แม้จะยังไม่รู้เหตุ แต่ก็เสนอว่า การสะสมโปรตีนอย่างผิดปกติเป็นพิษต่อเซลล์ประสาท

## ดูเพิ่ม
* เซลล์ประสาทสั่งการล่าง
* เซลล์ประสาทสั่งการบน 
* รอยโรคที่เซลล์ประสาทสั่งการบน

## เชิงอรรถและอ้างอิง

## แหล่งข้อมูลอื่น

* http://library.med.utah.edu/neurologicexam/html/motor_anatomy.html#06

หมวดหมู่:ประสาทวิทยา
คาโดมะ

**คาโดมะ** () เป็นนครในจังหวัดโอซากะ ประเทศญี่ปุ่น ตั้งอยู่ทางทิศตะวันออกเฉียงเหนือของนครโอซากะ ตามเส้นทางรถไฟสายเคฮัง

คาโดมะได้รับการยกฐานะเป็นนครเมื่อวันที่ 1 สิงหาคม ค.ศ. 1963 มีขนาดพื้นที่ทั้งสิ้น 12.28 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2023 จำนวน 116,828 คน คาโดมะเป็นที่ตั้งสำนักงานใหญ่ของบริษัทมัตสึชิตะ (พานาโซนิค คอร์ปอเรชั่น)

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
เหตุจลาจลที่เรือนจำอาโปดากา

**เหตุจลาจลที่เรือนจำอาโปดากา** ส่งผลให้มีอยู่เสียชีวิต 44 ราย เกิดที่ประเทศเม็กซิโกในวันที่ 19 กุมภาพันธ์ พ.ศ. 2555 ในหมู่นักโทษของเรือนจำเมืองอาโปดากา รัฐนวยโวเลออง ซึ่งอยู่ห่างจากชายแดนรัฐเท็กซัสของสหรัฐไปราว 225 กิโลเมตร ในจำนวนนั้นเป็นสมาชิกแก๊งมาเฟียอ่าวและแก๊งเซตัส โดยเหยื่อทั้งถูกทุบตี ถูกแทง และขว้างปาก้อนหินใส่ ฆอร์เฆ โดเมเน โฆษกด้านความมั่นคงของรัฐบาลท้องถิ่นนวยโวเลอองเผยว่า มีความเป็นไปได้ที่มีนักโทษบางรายหลบหนี ซึ่งอาจเป็นแรงจูงใจให้เกิดการต่อสู้ดังกล่าวเพื่อเป็นการเบี่ยงเบนความสนใจของเจ้าหน้าที่

เจ้าหน้าที่สอบสวนชี้ว่า เจ้าหน้าที่รักษาความปลอดภัยของเรือนจำอาจมีส่วนรู้เห็นให้ความช่วยเหลือก่อเหตุจลาจลดังกล่าว โดยทางการได้ควบคุมตัวเจ้าหน้าที่เรือนจำทุกคนไว้สอบปากคำแล้ว เนื่องจากในช่วงหลายปีที่ผ่านมา มีการแหกคุกเกิดขึ้นหลายครั้งในเม็กซิโก และหลายครั้งที่เจ้าหน้าที่ให้ความร่วมมือ อย่างไรก็ตาม ไม่ชัดเจนว่าเหตุปะทะกันรุนแรงครั้งนี้เป็นการต่อสู้ระหว่างแก๊งอ่าว กับแก๊งเซตัสหรือไม่ โดเมเนเสริม

ทั้งนี้ เรือนจำในเมืองมอนเตร์เรย์ก็เหมือนกับเรือนจำอีกหลายแห่งในเม็กซิโก ซึ่งมีนักโทษอยู่กันอย่างแออัด ผลสืบเนื่องจากสงครามต่อต้านยาเสพติดเป็นเวลา 5 ปี ของประธานาธิบดีเฟลิเป กัลเดรอน ที่ต้องการปราบปรามแก๊งค้ายาโดยก่อนหน้านี้ ก็มีการต่อสู้ปะทะกันระหว่างแก๊งคู่ปรับในเรือนจำแห่งหนึ่ง ทางตอนเหนือของประเทศ เมื่อเดือนมกราคมที่ผ่านมา ทำให้มีนักโทษเสียชีวิต 31 ราย และบาดเจ็บ 13 คน 

## อ้างอิง
*http://www.manager.co.th/Around/ViewNews.aspx?NewsID=9550000022992 
*http://www.nationchannel.com/main/news/foreign/20120220/27820076/เกิดเหตุจลาจลในคุกเม็กซิโกตายอย่างน้อย44ราย/
*http://www.matichon.co.th/news_detail.php?newsid=1329708171&grpid=03&catid=03

หมวดหมู่:การสังหารหมู่ใน พ.ศ. 2555
หมวดหมู่:สงครามยาเสพติดเม็กซิโก
รอยโรคของเซลล์ประสาทสั่งการส่วนบน

**รอยโรคที่เซลล์ประสาทสั่งการบน** () เป็นรอยโรคที่วิถีประสาทเหนือปีกหน้า (anterior horn) ของไขสันหลัง หรือเหนือนิวเคลียสประสาทสั่งการ (motor nuclei) ของประสาทสมอง
ในนัยตรงกันข้าม รอยโรคที่เซลล์ประสาทสั่งการล่างมีผลต่อใยประสาทที่ส่งจากปีกหน้าของไขสันหลังหรือจากนิวเคลียสประสาทสั่งการของประสาทสมองไปยังกล้ามเนื้อ

รอยโรคที่เซลล์ประสาทสั่งการบนเกิดในสมองหรือในไขสันหลังโดยเป็นผลของโรคหลอดเลือดสมอง, โรคปลอกประสาทเสื่อมแข็ง, ความบาดเจ็บที่สมอง (traumatic brain injury), อัมพาตสมองใหญ่, atypical parkinsonism, multiple system atrophy และอะไมโอโทรฟิก แลเทอรัล สเกลอโรซิส

## อาการ
ความผิดปกติทางการทำงานของกล้ามเนื้อสามารถเรียกรวม ๆ ได้ว่าเป็นกลุ่มอาการ upper motor neuron syndrome
ซึ่งจะต่าง ๆ กันขึ้นอยู่กับตำแหน่งและขนาดของรอยโรค แต่อาจรวม
* กล้ามเนื้ออ่อนแรง ที่เรียกว่า pyramidal weakness
* การเคลื่อนไหวที่ควบคุมได้น้อยลง โดยเฉพาะก็คือเคลื่อนไหวช้า
* ภาวะหดเกร็ง (spasticity) เป็นการเปลี่ยนแปลงความตึงของกล้ามเนื้อโดยขึ้นอยู่กับความเร็วในการหดเกร็ง
* clasp-knife response เป็นอาการที่กล้ามเนื้อขัดขืนการขยับอวัยวะที่แพทย์ทำในเบื้องต้น แต่อยู่ดี ๆ ก็จะคลาย
*: *ดูเพิ่มที่* ***[[Golgi tendon reflex#พยาธิวิทยา|พยาธิวิทยาเนื่องกับ Golgi tendon reflex]]***
* มีอาการ Babinski sign คือนิ้วโป้งเท้าจะงอขึ้น (ไปทางหน้าแข้ง) แทนที่จะงอลง (ไปทางใต้เท้า) เมื่อกระตุ้นฝ่าเท้าอย่างสมควร การมีอาการนี้ผิดปกติในผู้ใหญ่ เพราะรีเฟล็กซ์ฝ่าเท้า (plantar reflex) ที่ปกติจะงอนิ้วเท้าทั้งหมดลง แต่เมื่อผิดปกติคือมีอาการนี้ นิ้วโป้งจะงอขึ้นแต่นิ้วอื่น ๆ จะงอลง อาการผิดปกติในผู้ใหญ่นี้เป็นเรื่องปกติในทารกแรกเกิดจากตั้งแต่คลอดจนถึงอายุ  แต่ถ้ายังมีหลังจากนั้น จัดว่าเป็นอาการของรอยโรคของเซลล์ประสาทสั่งการบนที่ไม่จำเพาะเจาะจง
*: *ดูเพิ่มที่* ***[[รีเฟล็กซ์ฝ่าเท้า]]***
* การมี stretch reflex หรือ deep tendon reflex (DTR) ที่เพิ่มขึ้น
* Pronator drift คือ เมื่อหมอให้คนไข้ยืดแขนทั้งสองออกทางด้านหน้าในระดับไหล่โดยแบมือขึ้นแล้วให้คงท่าไว้อย่างนั้น ถ้าไม่สามารถทำได้ ก็จัดว่ามีอาการนี้

## Corticospinal/pyramidal tract

มีลำเส้นใยประสาทที่ส่งไปจากสมองไปยังปีกหน้าของไขสันหลัง เพื่อควบคุมการเคลื่อนไหวของร่างกายด้วยกล้ามเนื้อโครงสร้างอันอยู่ใต้อำนาจจิตใจ
แหล่งกำเนิดอยู่ที่เปลือกสมองส่วนสั่งการปฐมภูมิ (primary motor cortex) ซึ่งส่งเส้นประสาทไปทาง corona radiata ไปรวมกันที่ internal capsule ก่อนจะข้ามแนวกลางไปยังสมองซีกตรงข้ามที่ medullary pyramids ในก้านสมองส่วนท้าย แล้วดำเนินลงไปตามไขสันหลังไปจบลงที่เซลล์ประสาทสั่งการล่างในปีกหน้าของไขสันหลังคือที่ anterior grey column

## วินิจฉัย

เมื่อตรวจร่างกาย หมอจะตรวจอาการปัญหาทางระบบประสาทโดยเช็ค
* การทรงตัวและการทำงานประสาน
* การเคลื่อนไหว
* การได้ยิน การพูด และสายตา
* ความจำและสมาธิ

### การตรวจเพื่อวินิจฉัย
* การตรวจการนำกระแสประสาทของประสาท (nerve conduction study)
* การเจาะน้ำไขสันหลัง
* การตัดเยื่อประสาทออกตรวจ

## การรักษา

## ดูเพิ่ม
* เซลล์ประสาทสั่งการบน
* เซลล์ประสาทสั่งการล่าง
* รอยโรคที่เซลล์ประสาทสั่งการล่าง

## เชิงอรรถ

## อ้างอิง

## แหล่งข้อมูลอื่น

หมวดหมู่:ความผิดปกติทางประสาทวิทยา
สโมสรฟุตบอลศรีสะเกษ ยูไนเต็ด

**สโมสรฟุตบอลศรีสะเกษ ยูไนเต็ด** เป็นสโมสรฟุตบอลอาชีพในประเทศไทยโดยเป็นทีมจากจังหวัดศรีสะเกษ ปัจจุบันเล่นในไทยลีก 2

## ประวัติสโมสร
สโมสรศรีสะเกษ ยูไนเต็ด ได้ก่อตั้งขึ้นเมื่อปี พ.ศ. 2555 ในขณะที่กระแสความนิยมกีฬาฟุตบอลภายในประเทศกำลังร้อนแรง แต่ในเวลานั้นทางจังหวัดศรีสะเกษกำลังขาดทีมฟุตบอลที่จะส่งลงแข่งขัน ทีมลำดวนเพลิงจึงได้ถือกำเนิดขึ้นและเข้าร่วมการแข่งขันฟุตบอลลีกภูมิภาค ดิวิชั่น 2 โซนภาคตะวันออกเฉียงเหนือ โดยใช้ สนามศรีนครลำดวน จังหวัดศรีสะเกษ เป็นสนามเหย้า มีความจุ 12,000 ที่นั่ง สีประจำทีมและชุดที่ใช้ในการแข่งขันคือสีส้ม 

ในฤดูกาลแรกที่ลงแข่งขันเอไอเอสลีก ดิวิชั่น 2 โซนภาคอีสาน สโมสรฟุตบอลศรีสะเกษ ยูไนเต็ดทำผลงานได้อย่างยอดเยี่ยมด้วยการคว้าตำแหน่งรองแชมป์ภาคอีสาน และผ่านเข้าไปเล่นในรอบแชมเปี้ยนส์ ลีก เป็นปีแรกได้สำเร็จ แม้ว่าสุดท้ายแล้วจะไม่สามารถผ่านเข้าไปเล่นใน ดิวิชั่น 1 ได้ก็ตาม แต่ผลงานในฤดูกาลนั้น สามารถปลุกกระแสฟุตบอลภายในจังหวัดได้เป็นอย่างดี

## ผู้เล่น
### ผู้เล่นชุดปัจจุบัน

## รายชื่อผู้ฝึกสอน
*ตั้งแต่ พ.ศ. 2563 – ปัจจุบัน*

## ผลงานของสโมสรในแต่ละฤดูกาล

## เกียรติประวัติ
* ลีกภูมิภาค ดิวิชัน 2 ภาคตะวันออกเฉียงเหนือ
** ** รองชนะเลิศ (1)** : 2555
* ไทยลีก 4 โซนภาคตะวันออกเฉียงเหนือ
** ** ชนะเลิศ (1)** : 2560
* ไทยลีก 3
** ** รองชนะเลิศ (1)** : 2566–67
**** ชนะเลิศ (1):** 2566–67 โซนภาคตะวันออกเฉียงเหนือ

## แหล่งข้อมูลอื่น
* 
* 

## อ้างอิง

ศรีสะเกษ
หมวดหมู่:สโมสรฟุตบอลที่ก่อตั้งในปี พ.ศ. 2555

หมวดหมู่:ก่อตั้งในประเทศไทยในปี พ.ศ. 2555
กลุ่มคลื่นคิวอาร์เอส

right|thumb|Schematic representation of normal ECG
thumb|Diagram showing how the polarity of the QRS complex in leads I, II, and III can be used to estimate the heart's electrical axis in the frontal plane.
**กลุ่มคลื่น QRS** () เป็นกลุ่มของคลื่นซึ่งเป็นส่วนหนึ่งของคลื่นไฟฟ้าหัวใจ ส่วนใหญ่จะเห็นอยู่ตรงกลางของชุดคลื่นไฟฟ้าหัวใจ และเห็นได้เด่นชัดที่สุด กลุ่มคลื่นนี้สอดคล้องกับจังหวะ depolarization ของห้องหัวใจซ้ายล่างและขวาล่าง ปกติกินเวลาประมาณ 0.06 - 0.10 วินาที แต่อาจสั้นกว่านี้ได้ในเด็กหรือขณะออกแรง

คลื่นไฟฟ้าหัวใจโดยปกติมีคลื่นที่เห็นได้อยู่ 5 ตัว ได้แก่คลื่น P, คลื่น T และกลุ่มคลื่น Q, R และ S ซึ่งกลุ่มคลื่น QRS นี้ แสดงถึงเหตุการณ์เดียวกันที่เกิดขึ้นพร้อมๆ กัน ส่วนใหญ่จึงถือว่าเป็นสิ่งเดียวกัน **คลื่น Q** คือคลื่นทิศเป็นลบ (หัวลง) ที่เกิดตามหลังคลื่น P **คลื่น R** คือคลื่นทิศเป็นบวกที่เกิดตามหลังมา และ **คลื่น S** คือคลื่นทิศเป็นลบที่ตามหลังคลื่น R จากนั้นเป็นคลื่น T ตามหลังคลื่น S และบางครั้งอาจมีคลื่น U ตามหลังได้อีก

หมวดหมู่:สรีรวิทยาไฟฟ้าของหัวใจ
ลัมโบร์กีนี เรเบนตัน

**ลัมโบร์กีนี เรเบนตัน** (Lamborghini Reventón ) เป็นรถยนต์นั่งสมรรถนะสูง เครื่องยนตร์กลางลำหลัง ขับเคลื่อนสี่ล้อ (AWD) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี ลัมโบร์กีนี เปิดตัวในปี ค.ศ. 2007 ที่งานแฟรงค์เฟิร์ตมอเตอร์โชว์ และกลายเป็นรถที่มีมูลค่าสูงที่สุดในงาน ด้วยราคา 1 ล้านยูโร หรือ กว่า 1.5 ล้านดอลลาร์สหรัฐ เรเบนตัน สามารถทำความเร็วสูงสุดไว้ที่ 356 กม./ชม. (221.2 ไมล์ต่อชั่วโมง) ซึ่งบันทึกไว้ที่ดูไบ บริษัทลัมโบร์กีนี ก็ได้ออกมาประกาศว่า จะจำหน่ายเพียง 20 คันเท่านั้น (แม้ว่าเดิมทีจะมีข่าวลือว่า จะผลิตถึง 100 คันก็ตาม) แบ่งเป็น 10 คันที่สหรัฐอเมริกา 7 คันที่ยุโรป 1 คันที่แคนาดา และ 2 คันที่เอเซียโดยแต่ละคันจะทำเครื่องหมายการค้าเป็น 0/20 ส่วนคันที่ผลิตนอกเหนือจากจำนวนที่กล่าวมาจะนำไปเก็บไว้ที่พิพิธภัณฑ์ลัมโบร์กีนี 

ทั้ง ๆ ที่ตัวถังภายนอกได้รับการออกแบบใหม่เกือบทั้งหมด แต่เครื่องยนต์กลับใช้ระบบส่งกำลังทุกอย่าง รวมถึงเครื่องยนต์ V12 จากมูร์เซียลาโก เรเบนตัน ได้รับแรงบันดาลใจการออกแบบมาจาก "เครื่องบินขับไล่ที่เร็วที่สุด"
 
## เรเบนตัน โรดสเตอร์
thumb|right|เรเบนตัน โรดสเตอร์
เรเบนตัน โรดสเตอร์ เป็นรุ่นเสริมเปิดตัวที่แฟรงค์เฟิร์ตมอเตอร์โชว์ในปี ค.ศ. 2009 ใช้เครื่องยนต์จาก Murciélago LP 670-4 SuperVeloce ซึ่งก็คือตัวท็อปของมูร์เซียลาโก โดยจะมีการผลิตน้อยกว่าโฉมคูเป คือเพียง 15 คันเท่านั้น ด้วยราคาคันละกว่า 1,100,000 ยูโร เรเบนตัน โรดสเตอร์มีความเร็วสูงสุดต่ำกว่าเรเบนตันเล็กน้อย ความเร็วสูงสุดของมันคือ 205 ไมล์ต่อชั่วโมง โดยอัตราเร่ง 62 ไมล์ใช้เวลา 3.3 วินาที

## อ้างอิง

## ดูเพิ่ม
* ลัมโบร์กีนี
* ลัมโบร์กีนี มูร์เซียลาโก

หมวดหมู่:รถสปอร์ต
รเรเบนตัน
กองทัพรัสเซีย

**กองทัพสหพันธรัฐรัสเซีย** () เป็นราชการทหารของประเทศรัสเซีย ก่อตั้งขึ้นหลังสหภาพโซเวียตล่มสลาย วันที่ 7 พฤษภาคม 2535 บอริส เยลต์ซินลงนามในคำสั่งประธานาธิบดีที่สถาปนากระทรวงกลาโหมรัสเซียและกำหนดให้หน่วยทหารกองทัพโซเวียตทั้งหมดในดินแดนสาธารณรัฐสังคมนิยมโซเวียตรัสเซียอยู่ใต้การควบคุมของรัสเซีย ประธานาธิบดีรัสเซียเป็นผู้บัญชาการทหารของกองทัพ

จำนวนกำลังพลมีระบุในคำสั่งประธานาธิบดีรัสเซีย วันที่ 1 มกราคม 2551 มีการกำหนดทหาร 2,019,629 นาย รวมถึงทหาร 1,134,800 นาย ในปี 2553 สถาบันศึกษายุทธศาสตร์ระหว่างประเทศประเมินว่ากองทัพรัสเซียมีกำลังพลประจำการราว 1,040,000 นาย และกองหนุน 2,035,000 นาย (ส่วนใหญ่เป็นอดีตทหารเกณฑ์) หอบัญชีรัสเซียรายงานกำลังพลในกองทัพและได้รับค่าจ้างแท้จริงไว้ที่ 766,000 นายในเดือนตุลาคม 2556 ซึ่งไม่ตรงกับกำลังพลที่ระบุไว้ในคำสั่งประธานาธิบดี จนถึงเดือนธันวาคม 2556 กองทัพมีกำลังพลอยู่ที่ร้อยละ 82 ของกำลังพลที่ต้องการ

## ดูเพิ่ม
* หน่วยพิทักษ์ชายแดน
* กระทรวงสถานการฉุกเฉิน
* สำนักงานความมั่นคงกลาง

## อ้างอิง
### เชิงอรรถ

### บรรณานุกรม

## แหล่งข้อมูลอื่น

* Russian Ministry of Defense  


หมวดหมู่:ประเทศรัสเซีย
รัสเซีย
รัสเซีย
รัสเซีย
รัสเซีย
เอสแตล เบอร์นาดอตต์

**เอสแตล โรเมน เบอร์นาดอตต์ เคาน์เตสแห่งวิสบอรย์** (26 กันยายน ค.ศ. 1904 — 28 พฤษภาคม ค.ศ. 1984) มีนามเดิมแต่แรกเกิดว่า **เอสแตล โรเมน แมนวิลล์** หรืออาจรู้จักในนาม **เอสแตล เอกสตรันด์** เป็นเคาน์เตสสวีเดนเชื้อสายอเมริกันที่มีบทบาทในการเป็นผู้นำคณะกรรมการกาชาดระหว่างประเทศ และเนตรนารี

เธอได้สมรสกับเคานต์ฟอลเกแห่งวิสบอรย์ ซึ่งภายหลังสามีได้ถูกลอบสังหารขณะปฏิบัติหน้าที่ในอิสราเอล ในปี ค.ศ. 1948 อย่างไรก็ตามเธอถือเป็นชาวอเมริกันคนแรกที่เสกสมรสกับเจ้านายจากราชวงศ์ยุโรป

ชื่อของเธอถูกนำมาตั้งเป็นพระนามของพระราชธิดาพระองค์แรกในมกุฎราชกุมารีวิกตอเรียแห่งสวีเดน คือ เจ้าหญิงเอสแตล ดัชเชสแห่งเอิสเตอร์เยิตลันด์

## อ้างอิง

## แหล่งข้อมูลอื่น

*United Nations Palestine Mediator to Report to Security Council on Palestine (Photo of July 12, 1948)

หมวดหมู่:เสียชีวิตจากโรคติดเชื้อ
หมวดหมู่:บุคคลจากรัฐนิวยอร์ก
หมวดหมู่:ราชวงศ์เบอร์นาดอตต์
หมวดหมู่:เสียชีวิตจากโรคเลือด
หมวดหมู่:กาชาด
.info

**.info** เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า informative

หมวดหมู่:โดเมนระดับบนสุด
.pro

**.pro** เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า professional

รีจิสทรีโปร (RegistryPro) ได้บรรลุข้อตกลงกับ ICANN เมื่อเดือนพฤษภาคม พ.ศ. 2545 ในการเปิดใช้งานโดเมน .pro และเริ่มเปิดใช้งานได้ในเดือนมิถุนายน 2547 โดยในช่วงนั้นยังจำกัดการใช้งาน ให้เฉพาะนักกฎหมาย นักบัญชี แพทย์ และวิศวกร ในประเทศสหรัฐอเมริกา, แคนาดา, สหราชอาณาจักร, ฝรั่งเศส และเยอรมนี ที่จะจดทะเบียนโดเมนเนมใน .pro ได้ ต่อมาเดือนกันยายน 2551 เริ่มอนุญาตให้ผู้เชี่ยวชาญ (professional) ที่ได้รับการรับรองจากรัฐบาลของประเทศต่าง ๆ ทั่วโลก จดทะเบียนโดเมนเนมใน .pro ได้

ในปี 2555 Afilias Limited เข้าครอบครองกิจการรีจิสทรีโปร และตั้งแต่วันที่ 16 พฤศจิกายน 2558 เป็นต้นมา กฎข้อบังคับเกี่ยวกับคุณสมบัติผู้ขอจดทะเบียนโดเมน .pro นั้นได้ถูกยกเลิก ทำให้บุคคลทั่วไป บริษัท องค์กร หรือกลุ่มใด ๆ ก็สามารถจดทะเบียนโดเมนที่เป็น .pro ได้ตั้งแต่นั้นเป็นต้นมา

## อ้างอิง

หมวดหมู่:โดเมนระดับบนสุด
.travel

**.travel** เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต แสดงถึงวัตถุประสงค์ในตอนเริ่มแรกว่าใช้สำหรับตัวแทนด้านการท่องเที่ยว

หมวดหมู่:โดเมนระดับบนสุด
ลีเบรอวีล

**ลีเบรอวีล** () เป็นเมืองหลวงของประเทศกาบอง ก่อตั้งขึ้นเมื่อปี ค.ศ. 1849 มีประชากร 578,156 คน (ณ วันที่ 1 มกราคม ค.ศ. 2005) เป็นเมืองที่ใหญ่ที่สุดของประเทศและเป็นท่าเรือของแม่น้ำ Komo ที่อยู่ใกล้อ่าวกินีซึ่งเป็นศูนย์กลางของการค้าไม้

พื้นที่นี้เป็นที่อยู่อาศัยของชาวมปองเว นับตั้งแต่ก่อนที่ฝรั่งเศสจะได้ดินแดนนี้ในปี 1839 ต่อมาเป็นคณะเผยแผ่ศาสนาคริสเตียนชาวอเมริกัน และเป็นสถานที่ตั้งถิ่นฐานใหม่ของทาส ก่อนที่ลีเบรอวีลจะกลายเป็นเมืองท่าหลักของอาณานิคมอิเควทอเรียลแอฟริกาของฝรั่งเศส เมื่อถึงกาบองได้รับเอกราชในปี 1960 เมืองนี้กลายเป็นศูนย์กลางการค้าและศูนย์กลางการปกครองย่อยที่มีประชากร 32,000 คน ตั้งแต่ปี 1960 ลีเบรอวีลเติบโตขึ้นอย่างรวดเร็ว และปัจจุบันเป็นที่อยู่อาศัยของประชากรหนึ่งในสามของประเทศ
หมวดหมู่:เมืองหลวงในทวีปแอฟริกา
หมวดหมู่:เมืองในประเทศกาบอง
ทีนเอจมิวแตนต์นินจาเทอร์เทิลส์: สแมชอัป

***ทีนเอจมิวแตนต์นินจาเทอร์เทิลส์: สแมชอัป*** () เป็นเกมต่อของสู้ซีรีส์*[[เต่านินจา]]* สำหรับวิดีโอเกมคอนโซลระบบวี และเพลย์สเตชัน 2 เกมได้รับการพัฒนาโดยเกมอาตส์ ซึ่งเป็นบริษัทพัฒนาเกมญี่ปุ่น ที่ได้เคยร่วมงานในช่วงก่อนหน้านี้กับเกม*[[ซูเปอร์สแมชบราเธอร์บรอวล์]]* รวมถึงอดีตสมาชิกหลายรายของทีมนินจา ที่ซึ่งก่อนหน้านี้ทำงานให้กับ*[[นินจาไกเด็น II]]* และชื่อเต็มของเกม*ทีนเอจมิวแตนต์นินจาเทอร์เทิลส์: สแมชอัป* ได้รับการประกาศขึ้น ณ วันที่ 23 มกราคม ค.ศ. 2009 โดยตัวเกมไม่ได้มีส่วนผูกติดอยู่กับขบวนการเต่าที่ได้รับลิขสิทธิ์อยู่ก่อนหน้านี้ และยังมีรูปแบบที่คล้ายกับ *[[นินจาเต่า 4 กระดองรวมพลังประจัญบาน]]* ซึ่งเป็นภาพยนตร์คอมพิวเตอร์แอนิเมชัน ค.ศ. 2007

## การตอบรับ
การตอบรับของเกมโดยทั่วไปเป็นลักษณะที่หลากหลาย ในขณะที่ได้รับการยกย่องในโหมดออนไลน์ นี่เป็นแนวความคิดที่แยกออกมาจาก*[[ซูเปอร์สแมชบราเธอร์บรอวล์]]* เว็บไซต์ไอจีเอ็นได้ประเมิน*ทีนเอจมิวแตนต์นินจาเทอร์เทิลส์: สแมชอัป* นี้ไว้ที่ 7 คะแนนเต็ม 10 โดยกล่าวว่าเป็นเวอร์ชันโคลนนิงของสแมชบราเธอร์ แต่ก็ทำให้ผู้เล่นต้องการที่จะเล่นสแมชบราเธอร์แทน
เว็บไซต์เกมสปอทยังได้ให้เกมนี้อยู่ที่ 7 คะแนนเต็ม 10 โดยกล่าวว่ามีระบบการต่อสู้ที่ดีและมีเนื้อหาที่หนักแน่น แต่ขาดการปรับแต่งให้แพรวพราวให้สมกับชื่อเรื่อง ส่วนผู้ที่ชื่นชอบการ์ตูนซีรีส์นี้ กลับมีปฏิกิริยาในเชิงลบต่อบัญชีรายการ ซึ่งมีขนาดเล็กกว่าอย่างน่าสังเกตเมื่อเทียบกับ*ซูเปอร์สแมชบราเธอร์บรอวล์* และตารางเลือกตัวละครก็ปรากฏให้เห็นเฉพาะที่มีในซีรีส์การ์ตูน ค.ศ. 2003 เท่านั้น ในขณะที่ตัวละครจากซีรีส์ 1987 และในฉบับภาพยนตร์นั้นกลับถูกละเลย

## อ้างอิง

## แหล่งข้อมูลอื่น
* Official Website 
* Game Development Blog 

หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:เกมสำหรับนินเท็นโดวี
หมวดหมู่:เกมสำหรับเพลย์สเตชัน 2
หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมต่อสู้
หมวดหมู่:เกมต่อสู้สามมิติ
หมวดหมู่:วิดีโอเกมที่มีตัวละครเอกหญิง
ลิมโบ

ในเทววิทยาคริสตจักรคาทอลิก **ลิมโบ** (, ), ขอบหรือพรมแดน หมายถึง "ขอบ" นรก) เป็นความคิดทางทฤษฎีเกี่ยวกับสภาพหลังความตายของผู้ที่เสียชีวิตในบาปกำเนิดโดยไม่ได้ถูกส่งไปยังนรก ลิมโบมิใช่คำสอนอย่างเป็นทางการของคริสตจักรโรมันคาทอลิกหรือนิกายอื่นของศาสนาคริสต์

## แหล่งข้อมูลอื่น

หมวดหมู่:สถานที่หลังความตาย
สาธารณรัฐคาเรเลีย

**สาธารณรัฐคาเรเลีย** () หรือ **สาธารณรัฐคาเรลียา** (; คาเรเลีย: ; ; เวปส์: ) เป็นสาธารณรัฐในประเทศรัสเซีย ตั้งอยู่ทางตะวันตกเฉียงเหนือของประเทศส่วนที่อยู่ในทวีปยุโรป มีเมืองหลวงคือ เปโตรซาวอดสค์ มีประชากร 643,548 คน (ค.ศ. 2010) มีลักษณะภูมิประเทศคล้ายประเทศฟินแลนด์ ประกอบด้วยภูเขาเตี้ย ๆ มีทะเลสาบ ที่ลุ่มชื้นแฉะและธารน้ำอยู่ทั่วไป

คาเรเลียจัดตั้งขึ้นเป็นรัฐอิสระในยุคกลาง จนตกอยู่ใต้อำนาจของสวีเดนในคริสต์ศตวรรษที่ 17 รัสเซียได้ผนวกเข้ากับดินแดนของตนและตั้งเป็นสาธารณรัฐปกครองตนเองสังคมนิยมโซเวียตคาเรเลียในสหภาพโซเวียตเมื่อ ค.ศ. 1923 จากผลสงครามรัสเซีย-ฟินแลนด์ระหว่าง ค.ศ. 1939-1940 ฟินแลนด์ต้องเสียดินแดนบางส่วนให้กับสหภาพโซเวียต จึงมีการจัดตั้งสาธารณรัฐสังคมนิยมโซเวียตคาเรเลีย-ฟินแลนด์แทนสาธารณรัฐปกครองตนเองสังคมนิยมโซเวียตคาเรเลีย ในช่วงสงครามโลกครั้งที่สอง เยอรมนีและฟินแลนด์เข้ายึดครองบางส่วนของสาธารณรัฐนี้ จนยกเลิกสาธารณรัฐสังคมนิยมโซเวียตคาเรเลีย-ฟินแลนด์ ในปี ค.ศ. 1956 และเปลี่ยนมาเป็นสาธารณรัฐปกครองตนเองสังคมนิยมโซเวียตคาเรเลียอีกครั้ง จนเปลี่ยนสภาพเป็นสาธารณรัฐหนึ่งของรัสเซียหลังสหภาพโซเวียตล่มสลายลงในปี ค.ศ. 1991

## อ้างอิง

คาเรเลีย
หมวดหมู่:รัฐและดินแดนที่ก่อตั้งในปี พ.ศ. 2499
แคนซัสซิตี (รัฐมิสซูรี)

**แคนซัสซิตี** () เป็นเมืองที่ใหญ่ที่สุดของรัฐมิสซูรี ในเคลย์เคาน์ตี แพลตต์เคาน์ตีและแจ็กสันเคาน์ตี ของสหรัฐอเมริกา ครอบคลุมพื้นที่ 318 ตร.ไมล์ (820 ตร.กม.) จากข้อมูลปี ค.ศ. 2010 มีประชากร 459,787 คน และในเขตมหานครมีประชากร 2.1 ล้านคน มีการตั้งถิ่นฐานอย่างถาวรตั้งแต่ ค.ศ. 1821 ต่อมาเจริญเติบโตจนกลายเป็นนิคมแห่งเวสต์พอร์ต ซึ่งจัดตั้งขึ้นใน ค.ศ. 1833 และกลายเป็นเมืองชื่อ ทาวน์ออฟแคนซัส ใน ค.ศ. 1838 เปลี่ยนชื่อเมืองเป็น ซิตีออฟแคนซัส และเปลี่ยนเป็นชื่อปัจจุบันในปี ค.ศ. 1889

เมืองเป็นที่รู้จักด้านเพลงแนวแจ๊ซและบลูส์ เช่นเดียวกับอาหาร ที่เป็นที่รู้จักอย่าง บาร์บีคิวสไตล์แคนซัสซิตี

## อ้างอิง

แคนซัสซิตี
ท่าอากาศยานฮาจิโจจิมะ

**ท่าอากาศยานฮาจิโจจิมะ**  ()  เป็นท่าอากาศยานท้องถิ่น รองรับเที่ยวบินภายในประเทศ ที่ตั้งอยู่เกาะฮาจิโจ มหานครโตเกียว

## อ้างอิง

ฮาจิโจจิมะ
หมวดหมู่:การขนส่งในโตเกียว
หมวดหมู่:สิ่งก่อสร้างในโตเกียว
ภาลฎา ฐิตะวชิระ

**[[ภาลฎา ฐิตะวชิระ]]** (ชื่อเดิม : โสรญา ฐิตะวชิระ) เกิด 8 กุมภาพันธ์ พ.ศ. 2539 หรือชื่อเล่นว่า **สไมล์** เป็นนักร้องและบิวตี้บล็อกเกอร์ชาวไทย มีชื่อเสียงมาจากการเข้าร่วมประกวดความสามารถในรายการ เดอะสตาร์ ค้นฟ้าคว้าดาว ปี 8 เมื่อ พ.ศ. 2555 โดยผ่านเข้ารอบ 8 คนสุดท้าย เป็นตัวแทนภาคกลาง และได้หมายเลขรหัสคือ 6 จบชั้นมัธยมศึกษาจาก โรงเรียนมัธยมสังคีตวิทยา สายวิทย์-คณิต ต่อมาระดับปริญญาตรีได้รับทุนความสามารถพิเศษ ด้านศิลปินจากมหาวิทยาลัยรังสิต โดยเข้าศึกษาที่ วิทยาลัยนิเทศศาสตร์ มหาวิทยาลัยรังสิต สาขาวิชาการภาพยนตร์และวิดิทัศน์ ภายหลังได้ย้ายมาจบการศึกษาระดับปริญญาตรีที่ คณะรัฐศาสตร์ มหาวิทยาลัยรามคำแหง
 
ปัจจุบัน ภาลฎามีช่องยูทูบของตัวเองว่า Smile Parada มีเนื้อหาเกี่ยวกับรูปแบบชีวิตของตน การสอนแต่งหน้า และการร้องเพลงคัฟเวอร์

## เดอะสตาร์ ค้นฟ้าคว้าดาวปี 8
ภาลฎา ฐิตะวชิระ ได้เข้ามาประกวดรายการ เดอะสตาร์ ค้นฟ้าคว้าดาวปี 8 เป็นตัวแทนภาคกลาง ได้รับหมายเลขรหัส *6
 
### เพลงที่ใช้ในการแข่งขัน
* **เพลงใช้ในรอบคัดเลือก**
** เพลง "ผิดเพราะรัก" (กิ่ง เดอะสตาร์)
** เพลง "ครั้งหนึ่งเราเคยรักกัน" (ดา เอ็นโดรฟิน)
 
* **เพลงรอบ 22 คนสุดท้าย**
** เพลง "คืนข้ามปี" (ดา เอ็นโดรฟิน)
 
* **เพลงที่อัดเสียงแนะนำตัว**
** เพลง "การเดินทางที่แสนพิเศษ" (ดา เอ็นโดรฟิน)
 
* **สัปดาห์เปิดตัว**
** เพลง "อย่าทำให้ฟ้าผิดหวัง" (ดา เอ็นโดรฟิน)
*** คะแนนสะสม 26.76%
 
* **สัปดาห์ที่ 1 - เพลงฮิตในรอบปีที่ผ่านมา**
** เพลง "อยู่ ๆ ก็มาปรากฏตัวในหัวใจ" (ลูกหว้า พิจิกา)
*** คะแนนสะสมกลางสัปดาห์ 21.43%
*** ได้คะแนน 100 เสียงในห้องส่ง 7
 
* **สัปดาห์ที่ 2 - เพลงแดนซ์**
** เพลง "ยังโสด" (โอลีฟส์)
*** คะแนนสะสมกลางสัปดาห์ 13.49%
*** ได้คะแนน 100 เสียงในห้องส่ง 2
 
* **สัปดาห์ที่ 3 - เพลง[[ลูกทุ่ง]]**
** เพลง "ตั๊กแตนผูกโบว์" (เปาวลี พรพิมล)
*** คะแนนสะสมกลางสัปดาห์ 22.51%
*** ได้คะแนน 100 เสียงในห้องส่ง 4
 
* **สัปดาห์ที่ 4 - เพลงรุ่นพี่เดอะสตาร์ และ เพลงคู่ศิลปิน**
** เพลง "รักแบบไม่ต้องแอบรัก" (นท เดอะสตาร์)
** เพลง "ชอบก็จีบ" ร้องคู่กับ เรืองฤทธิ์ ศิริพานิช (ริท เดอะสตาร์)
*** คะแนนสะสมกลางสัปดาห์ 17.97%
*** คะแนนจาก 100 เสียงในห้องส่ง 8
*สมายด์ออกจากการแข่งขันในสัปดาห์ที่ 4 เนื่องจากมีคะแนนโหวตรวมน้อยที่สุด
** อำลาด้วยเพลง "สิ่งสำคัญ" (ดา เอ็นโดรฟิน)
 
## ผลงานเพลง
### เพลงเดี่ยว

 
### อัลบั้มพิเศษ

 
### เพลงประกอบละคร

 
### เพลงพิเศษ

 
### มิวสิกวิดีโอ

 
## ผลงานการแสดง
### ซิตคอม

### ละครโทรทัศน์

### ภาพยนตร์สั้น

 
### ภาพยนตร์

### โฆษณา
* ครีมกันแดด Cute Press Pretty Genius Non-Chemical Sunscreen (ร่วมกับ เจ้านาย-จิณเจษฎ์ วรรธนะสิน)
 
## คอนเสิร์ต

 
## รางวัลที่ได้รับ
* รองชนะเลิศอันดับสี่ (ที่ 5) รายการ The Star ค้นฟ้าคว้าดาว ปี 8
 
## อ้างอิง
# เสริมทัพ"แผลเก่า"
# ซิงเกิล จาก The star 8 โดดเด่น-ชัดเจน-แข็งแรง!
# รับน้องใหม่ 'เดอะ สตาร์ 8' 
# คลายร้อนจนได้เรื่อง!
# ยังยิ้มได้ แม้ไม่ได้ไปต่อ พร้อมพัฒนาตัวเองถึงที่สุด!!! 
# ๆ ชิด ๆ มีทแอนด์ กรี๊ด สมาย
# The star 8 เพลงเดี่ยวสุดอิน เพลงคู่ศิลปินสุดยอด!
# น้อมรับทุกความเห็น ใครไม่ชอบก็ไม่โกรธ
# เศร้า ไม่ได้ไปต่อ 
# Star 8 แอ็คสวยหล่อ ขึ้นปกนิตยสาร
 
## แหล่งข้อมูลอื่น
* เฟซบุ๊คแฟนเพจ
* อินสตาแกรมสมาย
 

 

หมวดหมู่:เดอะสตาร์ ค้นฟ้าคว้าดาว
หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:บุคคลที่ยังมีชีวิตอยู่
หมวดหมู่:พุทธศาสนิกชนชาวไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
กูดิสันพาร์ก

**กูดิสันพาร์ก** () เป็นสนามฟุตบอลในเขตวอลตันของเมืองลิเวอร์พูล 2 ไมล์ (3 กม.) ทางเหนือของใจกลางเมือง เป็นสนามเหย้าของเอฟเวอร์ตันมาตั้งแต่ปี ค.ศ. 1892 และมีความจุทั้งหมด 39,414 ที่นั่ง

## แหล่งข้อมูล

* Goodison Park at The Everton Collection
* Goodison Park at TripAdvisor

หมวดหมู่:สนามฟุตบอลในประเทศอังกฤษ
หมวดหมู่:สนามฟุตบอลพรีเมียร์ลีก
หมวดหมู่:สนามฟุตบอลวีเมนส์ซูเปอร์ลีก
หมวดหมู่:สโมสรฟุตบอลเอฟเวอร์ตัน
หมวดหมู่:สนามฟุตบอลในลิเวอร์พูล
หมวดหมู่:สนามกีฬาฟุตบอลโลก 1966
หมวดหมู่:สนามกีฬาที่สร้างเสร็จในปี พ.ศ. 2435
หมวดหมู่:สนามฟุตบอลอิงกลิชฟุตบอลลีก
หมวดหมู่:สนามเบสบอลในสหราชอาณาจักร
ซามูเอล ริชาร์ด เดวีส์

**ซามูเอล ริชาร์ด เดวีส์** () เป็นนักฟุตบอลชาวอังกฤษในตำแหน่ง กองหน้า และเป็นผู้ร่วมก่อตั้งทีม เอซี มิลาน กับ เฮอร์เบิร์ต คิลปิน 

โดยลูกชายของเขาคือ คาร์โล เดวีส์ ก็เป็นนักฟุตบอลของเอซี มิลานเช่นเดียวกัน

หมวดหมู่:บุคคลที่เกิดในปี พ.ศ. 2410
หมวดหมู่:นักฟุตบอลชาวอังกฤษ
หมวดหมู่:ผู้เล่นเอซี มิลาน
หมวดหมู่:บุคคลจากแมนเชสเตอร์
หมวดหมู่:กองหน้าฟุตบอล
สนามกีฬายูเวนตุส

**สนามกีฬายูเวนตุส** () หรือที่เรียกว่า **สนามกีฬาอลิอันซ์** (Allianz Stadium) ด้วยเหตุผลด้านผู้สนับสนุน เป็นสนามฟุตบอล ที่ตั้งอยู่ในเมืองตูริน และเป็นสนามกีฬาเหย้าของสโมสรฟุตบอลยูเวนตุส โดยสนามแห่งนี้สร้างบนที่ตั้งเดิมของสตาดีโยเดลเลอัลปี สนามฟุตบอลประจำเมืองตูริน

## อ้างอิง

## แหล่งข้อมูลอื่น
*Official site  
*Stadium picture 

ยูเวนตุส
หมวดหมู่:สโมสรฟุตบอลยูเวนตุส
หมวดหมู่:สนามกีฬาฟุตบอลชิงแชมป์แห่งชาติยุโรป 2032
สมอลล์วิลล์ (ฤดูกาลที่ 10)

**สมอลล์วิลล์ (ฤดูกาลที่ 10)** เป็นฤดูกาลสุดท้ายของซีรีส์นี้โดยออกอากาศตอนแรกเมื่อวันที่ 24 กันยายน 2010 และออกอาาศตอนสุดท้ายเมื่อวันที่ 13 พฤษภาคม 2011 โดยในฤดูนี้ตวะครเก่าๆได้กลับมาหลายตัวโดยเฉพาะ เล็กซ์ ลูเธอร์
นกโจรสลัด

**นกโจรสลัด** หรือ **นกฟรีเกต** เป็นนกทะเลขนาดกลาง-ใหญ่ ที่อยู่ในวงศ์ Fregatidae มีเพียงสกุลเดียวเท่านั้น คือ *Fregata* ในอันดับ Pelecaniformes อันดับเดียวกันกับนกกระทุง

มีรูปร่างโดยรวม คือ มีปากยาวกวางหัวและเป็นรูปทรงกระบอก ปลายจะงอยปากทั้งสองเป็นขอบแนวสบเรียบ รูจมูกเล็กลักษณะเป็นรองยาว ถุงใต้คางเล็กแต่พองออกได้ ปากยาวมาก ปลายปากแหลม ขนปลายปากเส้นสุดท้ายหรือเส้นนอกสุดยาวที่สุด หางเป็นหางแบบเว้าลึก มีขนหาง 12 เส้น แข็งเล็กและสั้น ประมาณ 1 ใน 5 ของความยาวปาก นิ้วยาว โดยมีนิ้วที่ 3 ยาวที่สุด ปลายนิ้วเป็นเล็บยาว เล็บหยัก มีพังผืดนิ้วเป็นแบบตีนพัดเต็ม แต่มักมีขนาดเล็กและเชื่อมเฉพาะโคนนิ้ว ตัวผู้และตัวเมียมีลักษณะและสีสันแตกต่างกัน ทำรังเป็นกลุ่มตามพุ่มไม้เตี้ย หรือตามโขดหิน หรือพื้นทราย วางไข่เพียงครอกละ 1 ฟอง เปลือกไข่สีขาว จะช่วยกันกกไข่ทั้งตัวผู้และตัวเมีย ลูกนกแรกเกิดมีสภาพเป็นลูกอ่อนเดินไม่ได้ ใช้เวลาประมาณ 5 เดือน ลูกนกที่จะเริ่มออกมาจากรังเกาะกิ่งไม้ แต่ก็ยังต้องอยู่ในความดูแลของพ่อแม่อีกนานนับปี

พบกระจายพันธุ์อยู่ในทะเลเขตร้อนและเขตอบอุ่นทั่วโลก

นกโจรสลัดจัดเป็นนกที่บินได้ ที่เมื่อกางปีกออกแล้วถือว่าเป็นนกจำพวกหนึ่งที่มีขนาดใหญ่ที่สุด เพราะกางปีกออกแล้วจะมีความยาวจากปีกข้างหนึ่งไปจรดอีกข้างหนึ่งประมาณ 70-100 เซนติเมตร และสามารถบินอยู่บนอากาศได้เป็นเวลาหลายวัน โดยไม่ต้องลงพื้นดิน เป็นนกที่ทรงตัวได้ดี เนื่อวงจากปีกมีขนาดใหญ่และหางในการรับน้ำหนัก และทรงตัว

นกโจรสลัดเป็นนกที่กินเนื้อเป็นอาหาร มีพฤติกรรมชอบโฉบขโมยปลาจากนกอื่น เช่น นกนางนวลเป็นประจำ อันเป็นที่มาของชื่อเรียก แต่บางครั้งก็จะโฉบจับเหยื่อจากน้ำด้วยตัวเอง แต่ไม่สามารถที่จะดำน้ำได้ เป็นนกที่หากินในเวลากลางวัน และนอนหลับพักผ่อนในเวลากลางคืน นอกจากนี้ยังกินอาหารอย่างอื่นได้ด้วย เช่น ลูกเต่าทะเลแรกฟัก เป็นต้น

เป็นนกที่มีความแตกต่างระหว่างเพศผู้และเพศเมียอย่างชัดเจน เพศผู้เมื่อถึงวัยเจริญพันธุ์จะมีถุงใต้คางสีแดงสดเห็นชัดเจน จนเป็นเอกลักษณ์ ซึ่งถุงนี้มีไว้เพื่ออวดเพศเมียในฤดูผสมพันธุ์ เพื่อดึงดูดความสนใจจากเพศเมีย โดยจะป่องหรือเป่าถุงนี้ให้พองขึ้น

นกโจรสลัดได้ถูกจำแนกออกเป็น 5 ชนิด ได้แก่ 

* นกโจรสลัดแม็กนิฟิเชี่ยน (*Fregata magnificens*)
* นกโจรสลัดเอสเซนเชี่ยน (*Fregata aquila*)
* นกโจรสลัดเกาะคริสต์มาส (*Fregata andrewsi*)
* นกโจรสลัดใหญ่ (*Fregata minor*)
* นกโจรสลัดเล็ก (*Fregata ariel*)

พบได้ในประเทศไทย 3 ชนิด คือ นกโจรสลัดเกาะคริสต์มาส, นกโจรสลัดใหญ่ และนกโจรสลัดเล็ก โดยจะพบแถบหมู่เกาะและจังหวัดในภาคใต้ฝั่งทะเลอันดามัน เช่น อ่าวมาหยา หรือเกาะพีพี เป็นต้น นานครั้งจึงจะพบในแถบอ่าวไทย 

## อ้างอิง

## แหล่งข้อมูลอื่น

* Frigatebird videos, photos and sounds on the Internet Bird Collection

หมวดหมู่:อันดับนกกระทุง
หมวดหมู่:นกแบ่งตามวงศ์
หมวดหมู่:นกทะเล
หมวดหมู่:นกที่พบในประเทศไทย
พระเอกใหญ่ ไหมไทย ใจตะวัน

**คณะพระเอกใหญ่ ไหมไทย ใจตะวัน**เป็นวงดนตรีหมอลำไทย รับงานแสดงแบบสัญจร มีผู้สนับสนุนคือบริษัทจีเอ็มเอ็ม แกรมมี่ จำกัด(มหาชน) และเครื่องดื่มซูปเปอร์ลูกทุ่ง และอยู่ภายไต้สังกัดแกรมมี่โกลด์ ซึ่งในปี 2549-ปัจจุบัน เป็นปีทองของคณะพระเอกใหญ่ มีงานเพิ่มมากขึ้น มีคนในวงเยอะมากขึ้น รวมแล้วประมาณ 600 คน  และตั้งแต่ปี พ.ศ. 2551-ปัจจุบัน คณะพระเอกใหญ่ได้ทำการเปลี่ยนรูปแบบเวทีให้ยิ่งใหญ่ขึ้นกว่าเดิม โดยได้ทำหลังคาขนาดใหญ่ โดยขณะซ้อมวงหลังคาจะอยู่ในระดับเดียวกับเวที และพอเริ่มจะแสดงจะมีระบบไฮดรอลิกส์ และล้อขนาดเล็ก ดึงหลักคาให้ยกสูงขึ้น และมีจอสกอร์บอร์ดขนาดใหญ่ไว้ฉายภาพ และมีการปิดฤดูกาล ในช่วงฤดูฝน คือ พักการแสดง ระหว่างเดือน พฤษภาคม - กันยายน และเปิดฤดูกาลในช่วงฤดูหนาว
## นักร้องในวง
* ไหมไทย ใจตะวัน
* มนต์แคน แก่นคูน
* รัชนก ศรีโลพันธุ์
* ไผ่ พงศธร
* ต่าย อรทัย
* ไอดิน อภินันท์
* ภู ศรีวิลัย
* ศิริพร อำไพพงษ์ (รับเชิญ)
* นีโน่ ปรีชา โพธิ์สุวรรณ
* ปูเป้ ดาหลา ธัญญาพร
* ไก่แก้ว ปิยะวงษ์
* ไหมพรม ใจตะวัน
* แฮ็ก เอกอมร
* แซ็ก ปัญญา
* น้องแนนกนกอร
* น้องใหม่ พัชรี
* ราชศักดิ์ ใจตะวัน

## อ้างอิง

## บรรณานุกรม
* วงหมอลำยิ่งใหญ่ และทันสมัยที่สุดของไทย พระเอกใหญ่ ไหมไทย ใจตะวัน,สำนักพิมพ์ อัมรินทร์ พริตติ้ง,2553
ดุษฎีมาลา มาลากุล ณ อยุธยา

ท่านผู้หญิง**ดุษฎีมาลา มาลากุล ณ อยุธยา** (สกุลเดิม **ไกรฤกษ์**, เกิด 4 กันยายน พ.ศ. 2447  — ถึงแก่อนิจกรรม 26 กรกฎาคม พ.ศ. 2540) เป็นธิดาของเจ้าพระยามหิธร (ลออ ไกรฤกษ์) กับท่านผู้หญิงกลีบ มหิธร (สกุลเดิม บางยี่ขัน)

## ประวัติ
ท่านผู้หญิงดุษฎีมาลา มาลากุล ณ อยุธยา ได้บันทึกในหนังสือเรื่องของคนห้าแผ่นดินถึงชื่อของท่านว่า "เมื่อคุณพ่อกลับจากสิงคโปร์แล้วจึงตั้งชื่อให้ฉันว่า ดุษฎีมาลา ตามชื่อเหรียญดุษฎีมาลา เข็มศิลปวิทยา ซึ่งท่านได้รับพระราชทานเป็นบำเหน็จ เมื่อสอบไล่ได้เป็นเนติบัณฑิตชั้นที่ ๑ คนแรกของประเทศไทย"

ต่อมาได้สมรสกับหม่อมหลวงปิ่น มาลากุล บุคคลสำคัญของโลกและศิลปินแห่งชาติ แต่ไม่มีบุตรธิดาด้วยกัน

นอกจากนี้ท่านผู้หญิงดุษฎีมาลายังเคยเป็นผู้ถวายงานรับใช้ในตำแหน่งนางสนองพระโอษฐ์ในสมเด็จพระนางเจ้ารำไพพรรณี พระบรมราชินีในรัชกาลที่ 7

ท่านผู้หญิงดุษฎีมาลาเป็นผู้ประพันธ์คำไหว้ครูที่ใช้อยู่ในปัจจุบันที่ว่า *ข้าขอประณตน้อมสักการ  บูรพคณาจารย์ ผู้กอปรเกิดประโยชน์ศึกษา  ทั้งท่านผู้ประสาทวิชา   อบรมจริยา  แก่ข้าในกาลปัจจุบัน  ข้าขอเคารพอภิวันทน์  ระลึกคุณอนันต์  ด้วยใจนิยมบูชา   ขอเดชกตเวทิตา อีกวิริยะพา   ปัญญาให้เกิดแตกฉาน  ศึกษาสำเร็จทุกประการ   อายุยืนนาน  อยู่ในศีลธรรมอันดี ให้ได้เป็นเกียรติเป็นศรี   ประโยชน์ทวี   แก่ชาติและประเทศไทยเทอญ*

## ถึงแก่อนิจกรรม
ท่านผู้หญิงดุษฎีมาลา มาลากุล ณ อยุธยา ถึงแก่อนิจกรรมเมื่อวันที่ 26 กรกฎาคม พ.ศ. 2540 สิริรวมอายุได้ 92 ปี 10 เดือน พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินพระราชทานเพลิงศพเมื่อวันที่ 22 พฤศจิกายน พ.ศ. 2540 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:ราชสกุลมาลากุล
หมวดหมู่:สกุลไกรฤกษ์
หมวดหมู่:ท่านผู้หญิง
หมวดหมู่:ชาวไทยเชื้อสายฮกเกี้ยน
หมวดหมู่:บุคคลจากโรงเรียนราชินี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ป.ป.ร.1‎
หมวดหมู่:ผู้ได้รับเหรียญรัตนาภรณ์ ภ.ป.ร.2‎
หมวดหมู่:ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
หมวดหมู่:บุคคลจากเขตคลองสาน
หมวดหมู่:ชาวไทยเชื้อสายลาว
จิบูตี (เมือง)

**นครจิบูตี** (, , ) เป็นเมืองหลวงและเมืองใหญ่ที่สุดในสาธารณรัฐจิบูตี ชาติในจะงอยแอฟริกา ประชากรกว่าสองในสามของประเทศอาศัยอยู่ในเมืองนี้ มีการประเมินใน พ.ศ. 2552 ว่า จิบูตีมีประชากรอาศัยอยู่ 567,000 คน 

จิบูตีเป็นถิ่นฐานที่ใหญ่ที่สุดริมอ่าวตาชูรา ตรงข้ามกับประเทศเยเมน ตั้งอยู่บนคาบสมุทรซึ่งแยกแอ่งนั้นกับอ่าวเอเดน

ฝรั่งเศสก่อตั้งนครจิบูตีขึ้นใน พ.ศ. 2431 ซึ่งในขณะนั้นพื้นที่นี้ยังไม่มีคนอยู่อาศัย อีกไม่กี่ปีให้หลัง ใน พ.ศ. 2439 ฝรั่งเศสได้ยกเมืองนี้ให้เป็นเมืองหลวงของเฟรนช์โซมาลิแลนด์

ด้วยมีอาคารและสิ่งปลูกสร้างจากต่างประเทศมากมาย จิบูตีจึงได้ถูกเปรียบเทียบกับถิ่นฐานยุโรป และอธิบายว่าเป็น "ฮ่องกงของฝรั่งเศสในทะเลแดง"

## อ้างอิง

 
หมวดหมู่:เมืองหลวงในทวีปแอฟริกา
หมวดหมู่:ประเทศจิบูตี
ฮาราเร

**ฮาราเร** (ก่อน พ.ศ. 2525 ชื่อ **ซอลส์บรี**) เป็นเมืองหลวงและเมืองใหญ่ที่สุดในประเทศซิมบับเว ใน พ.ศ. 2552 มีการประเมินประชากรไว้ที่ 1,606,000 คน โดยมี 2,800,000 คนในเขตปริมณฑล (พ.ศ. 2549) ในทางการปกครอง ฮาราเรเป็นนครอิสระมีฐานะเทียบเท่าจังหวัด เป็นเมืองใหญ่ที่สุดและศูนย์กลางการปกครอง พาณิชย์และการสื่อสารของประเทศซิมบับเว นครนี้เป็นศูนย์กลางการค้ายาสูบ ข้าวโพด ฝ้ายและผลไม้สกุลส้ม การผลิตมีทั้งสิ่งท่อ เหล็กกล้าและเคมีภัณฑ์ ตลอดจนมีการขุดทองในพื้นที่ ฮาราเรตั้งอยู่ที่ความสูง 1,483 เมตรจกระดับน้ำทะเล และภูมิอากาศจัดอยู่ในประเภทอุณหภูมิอบอุ่น

ฮาราเรเป็นที่ตั้งของมหาวิทยาลัยซิมบับเว สถาบันอุดมศึกษาใหญ่ที่สุดในซิมบับเว ซึ่งตั้งอยู่ที่ตีนเขาพลีเซนต์ ห่างจากใจกลางนครไปทางเหนือราว 6 กิโลเมตร

## หมายเหตุ

## อ้างอิง

## แหล่งข้อมูลอื่น
* Official website 

หมวดหมู่:เมืองหลวงในทวีปแอฟริกา
หมวดหมู่:เมืองในประเทศซิมบับเว